Iesya Toh

Nor Iesyatirradiah Sanny Toh (lahir 28 November 1983) ialah seorang pengacara televisyen, pelakon dan penyanyi wanita Malaysia.

Kerjaya
Penampilan pertama Iesya dalam bidang lakonan ialah menerusi filem Tangkai Jering (2004). Beliau turut muncul dalam beberapa drama TV termasuk Simbiosis dan Hah! Cucu Opah Nak Kahwin Sekali Lagi. Iesya juga pernah mengacarakan rancangan Pilih Kasih, sebuah rancangan pencarian bakat baru dalam bidang lakonan terbitan Rosyam Nor, dan rancangan bual bicara pagi Selamat Pagi Malaysia di RTM.

Kehidupan peribadi
Iesya Toh dilahirkan di Johor Bahru, Johor dan merupakan anak sulung daripada tiga beradik. Beliau berdarah kacukan Melayu, Cina, Arab dan Siam.

Beliau berkahwin dengan ahli perniagaan, Mohd Huzairee Mohamad pada 29 Mei 2015. Majlis berlangsung di Wisma Berita, Angkasapuri, pada jam 9.36 pagi. Iesya dan suami dikurniakan dua anak, seorang anak lelaki dan seorang anak perempuan.

Bapa beliau, Sanny Toh Abdullah meninggal dunia pada 8 Februari 2018 di Madinah, Arab Saudi. Beliau menjadikan bekas penyampai berita RTM, Farit Ismeth Emir sebagai sifunya dalam bidang penyiaran.

Rujukan

Pautan luar
 
 
 

Kelahiran 1983
Orang hidup
Orang Malaysia berketurunan Melayu
Orang Malaysia berketurunan Siam
Orang Malaysia berketurunan Cina
Orang Malaysia berketurunan Arab
Muslim Malaysia
Orang dari Johor
Pengacara televisyen Malaysia
Pengacara wanita Malaysia
Penyanyi wanita Malaysia
Pelakon wanita Malaysia